Noen av NS' fylkesførere og ministre i grågrønne, tyskinspirerte uniformer, sammen med blant andre Rikshirden, på Østbanen i Oslo før avreise til Tyskland i mai 1941. Foto: NTBs krigsarkiv/Riksarkivet
English: Leaders of the Norwegian Nazi Party Nasjonal Samling (NS) at Østbanestasjonen, today Oslo Central Station, the main railway station in Oslo, Norway, before going to Germany in May 1941. Norsk bokmål: Fotografiet fra NTBs Krigsarkiv i Riksarkivet viser «Nasjonal Samling (NS). Partilederes avreise til Tyskland.» Bildet er merket med datoen 14 .mai 1941. Det er tatt på Østbanestasjonen i Oslo under den tyske okkupasjonen av Norge under andre verdenskrig. Fra venstre: 1. Ukjent, 2. Ukjent fylkesfører (?), 3. Ukjent medlem av Hirden, 4. Olav M. Hoff, NS' fylkesfører i Aust-Viken F.O. (NS' fylkesorganisasjon» i Østfold), 5. Ukjent hirdmann, 6. Ørnulf Lundesgaard (i uniform som fylkesfører), 7. Ukjent hirdmann, 8. Tysk representant (Hauptabteilungsleiter W. Wiese ?, leder av «avdeling organisasjon» i Einsatzstab Wegener i Reichskommissariat Norwegen), 9. Ukjent, 10. Odd Fossum, 11. Ukjent hirdmann, 12. Ukjent, 13. Rolf Jørgen Fuglesang, minister (kommissarisk statsråd), 14. John Andreas Lippestad, minister (kommissarisk statsråd), 15. Ukjent, 16. Ukjent hirdmann fra Rikshirdens 7. regiment «Viking» (for medlemmer fra Oslo og deler av Akershus) Melding fra NTB er gjengitt i Indre Smaalenenes Avis fredag 16. mai 1941 side 2: En delegasjon av Nasjonal Samlings organisasjonsledelse på studiereise til Tyskland. Fylkesfører Hoff blandt deltagerne. 15 representanter for Nasjonal Samling reiste idag efter innbydelse fra Reichskommissar Terboven til Tyskland for å sette sig inn i det nasjonalsocialistiske partis porganisasjoner. De skal besøke partiets Gau-, Kreis- og Ortsgruppen-organisasjoner samt den tyske arbeidsfronts forskjellige kontorer. Foruten å få dette interessante innblikk i det nasjonalsocialistiske partis organisasjoner og arbeide, vil gjestene få anledning til å besøke forskjellige industrielle anlegg og offentlige kontorer. Blandt dem som reiser er generalsekrtær Fuglesang, organisasjonschef Lippestad, landsleder av N.S.' faggruppe, Odd Fossum, nogen fylkesførere og organisasjons- og propagandaledere samt representanter for Hirden. Blandt fylkesførerne er fylkesfører Hoff fra Østfold. Mange av mennene bærer grågrønne uniformer med brun skjorte som «politisk fører» i NS, med distinksjoner for minister, riksleder og fylkesfører på speiler (kragemerker på jakkeoppslaget), venstre erme (armmerker) og høyluer («førermodell»). Uniformene er direkte inspirert av forbilder hos det tyske nazipartiet NSDAP. NS' distinksjoner og uniformreglement ble siden noe endret. Nummer to er fylkesfører i gallauniform med hvit skjorte. Hirdmennne er i Rikshirdens mørkeblå uniformer med dobbelt- eller enkeltknappet jakke med distinksjoner på skulderklaffene, kryssbandolær, brun skjorte, svart slips, skilue, og lange beinklær eller ridebukser med høye skftestøvler. Armbindene viser partiets solkors-emblem «i gull og rødt» (hirdmerket har i tillegg to sverd). De fleste, også de sivilkledde, har jakkenål med partiets «solørn» (eventuelt knappeformet solkors). Den tyske representanten (nummer åtte) er iført NSDAPs uniform for politischer Leiter med sid frakk og hakekorsbind. Flere har tynne hansker. 1944 1944 1944 1944